Slovakijos herbas

Slovakijos herbas – vienas iš Slovakijos valstybės simbolių.

Aprašas 
Raudoname skydo lauke sidabrinis patriarchinis kryžius, kylantis iš mėlynos triviršūnės kalvos skydo papėdėje.

Istorija ir interpretacija 
Dvigubas kryžius Slovakijos herbe kilęs iš Bizantijos imperijos. Ten šis simbolis masiškai pasirodė IX a. Jei paprasto krikščioniško kryžiaus simbolika yra gana vienareikšmiška, dvigubo kryžiaus reikšmė aiškinama labai įvairiai. Pagal vieną iš aiškinimų jame vaizduojamas vienas horizontalus skersinis simbolizuoja pasaulietinę, o antras – bažnytinę Bizantijos imperatoriaus valdžią. Pagal kitą aiškinimą dvigubas kryžius susideda iš dviejų kryžių, kurių vienas simbolizuoja Kristaus mirtį, o antras – prisikėlimą. Bizantijos imperijoje dvigubas kryžius naudotas ne tik kaip religinis, bet ir kaip politinis simbolis, kurį naudojo valdininkai ir misionieriai.

Į dabartinės Slovakijos teritoriją šis simbolis pateko vėliausiai kartu su Kirilo ir Metodijaus misija jau IX a. Dvigubas kryžius taip pat pateko ir į Vengrijos herbą. Kryžius stovi ant trijų kalnų, kurie simbolizuoja tris kalnynus: Tatrus, Fratrus ir Matrus.

Valstybiniai herbai
Slovakijos atributika